Kostakan (sopka)

Kostakan je názov v súčasnosti neaktívneho vulkanického poľa tvoreného reťazou troskových kužeľov, nachádzajúceho sa vo východnej časti polostrova Kamčatka pri rovnomennom jazere, asi 5 km južne stratovulkánu Bakening a západne od brehov rieky Srednaja Avača. V horninovom zložení komplexu prevládajú bazalty a jeho vek sa odhaduje na koniec pleistocénu až holocén. Najmladším členom komplexu je maar, nachádzajúci sa iba 2 km južne od brehov jazera Kostakan, ktorý naposledy eruptoval pred 1 200 až 600 rokmi.

Externé odkazy 
 www.volcano.si.edu - vulkanický komplex Kostakan na Global Volcanism Program 

Sopky Kamčatky
Troskové kužele